Vermiste Kuilsrivier-vrou dood aangetref | Maroela Media
Konstabel Noloyiso Rwexana, woordvoerder van die polisie, het aan Maroela Media bevestig die ondersoek oor die verdwyning van Hector duur voort.
"Die liggaam van 'n onbekende vrou is Donderdagmiddag op 'n plaas in die Groot Drakenstein-gebied gevind, maar dit is nog te gou om dit met die verdwyning van Hector te verbind," het sy gesê. "Ons ondersoek in die saak het ons gelei tot 'n woning in Serepta Kuilsrivier waar 'n man, in sy 20's, in hegtenis geneem is in verband met die moord."
Rwexana het gesê die ondersoek is in 'n sensitiewe stadium en verdere besonderhede kan dus nie tans beskikbaar gemaak word nie.
Dessie Rechner, stigter en direkteur van Pink Ladies, 'n organisasie wat hom daarop toespits om vermiste mense op te spoor, kon ook net aan Maroela Media bevestig die vermistepersone-saak is gesluit en die polisie stel verder ondersoek in.
Maroela Media het vroeër berig Hector is Dinsdagoggend, 15 Maart, vir die laaste keer gesien toe sy om 08:00 haar werkplek, Oostenberg Lodge, verlaat het. Haar kêrel het haar as vermis aangemeld toe sy nie later die dag by die huis opgedaag het nie.
Sy het in sy motor, 'n silwerkleurige BMW Z3, gery toe sy die laaste keer gesien is.
Die motor is op 17 Maart deur die polisie in Observatory opgespoor, maar daar was geen teken van Hector nie. Sy het geen persoonlike besittings saam met haar geneem nie.
Hierdie tipe voorvalle kom net voor in lande waar die Polisie-MAG in 'n Polisie-DIENS verander is, en die polisie oor die algemeen deur die populasie ervaar word as korrup, swak opgelei, onbevoeg, rassisties, onbeholpe met min of geen ervaring nie. Dit veroorsaak dat die meeste kriminele van mening is dat hulle NIE uitgevang gaan word nie……Al die "jong mense" wat hierdie tipe dade pleeg het die "kortpad" gevat na 'n selfoon, voertuig, geld of vuurwapens toe….omdat hulle vas oortuig is dat hulle NIE gevang sal word nie (en in die meeste gevalle is hulle ongelukkig reg ook). Koppel daaraan die… Lees meer »
Hoe tragies ! So gehoop Zarah sou opgespoor kon word, dis so hartseer! RIV Zahara;-( Sterkte aan haar familie en vriende.
Tronk is ook geen afskrikmiddel nie, eerder n soort universiteit van die krimineel. Nou moet nommer 1 nog net universiteit toe gaan al is dit net n morele oorwinning.
Ek bid vir die familie en vriende. Mag julle op een of ander manier vertroosting vind.
Hoe tragies, so gehoop op n goeie einde… Jammer aan haar Familie en vriende, mag jul gou antwoorde vind… RIP ZARAH…